Acestea s-au poziționat tot mai atractiv începând din 2013 în raport cu nivelul inflației, al dobânzilor și al randamentului obligațiunilor guvernamentale pe termen de 5 sau 10 ani, consideră Mihai Căruntu, șeful departamentului piețe de capital de la BCR, cea mai mare bancă locală.  „Într-un astfel de context, putem spune că la BVB încep să se confirme statistici aferente unor piețe mature, potrivit cărora  ponderea câștigului din dividende este mai mare decât cea a câștigului de capital în randamentul mediu anualizat de-a lungul unei perioade foarte lungi de timp“, a spus Căruntu pentru ZF.  Cum BVB este o bursă dominată de companiile de energie și utilități, cu atât mai mult așteptările investitorilor pe termen lung ar fi natural să fie situate în zona unor caștiguri din dividende foarte consistente (cu pondere chiar de peste 50% în randamentul total al investiției), adaugă el.